Camila, ovdje ste jer ste prije godinu i pol dobili zadatak
da dođete u Cartagenu i raskinete brak gđe Ferrer i g. Estéveza.
Upoznali ste se i zaljubili, ali jučer ste se udali za drugog muškarca.
U međuvremenu netko kontaktira muškarce služeći se vašim profilom na Tinderu
i ubija ih na jedinstven način.
Kako jedinstven, detektivko?
Sva trojica ubijeni su seksom.
Svi su doživjeli infarkt.
Iako ima nekih razlika, mislimo da ih je sve ubila ista osoba.
Dobro. Dosta je.
Nemojte odlazili iz grada. Gnjavit ćemo vas.
Nešto nam nije rekla.
-Što ćemo sad? -Idemo.
LAŽNI PROFIL
S obzirom na masnice na rukama i nogama,
na masku i na njegov položaj,
mislimo da je pristao na imobilizaciju.
-Pristao? -Da.
Znate li je li se vaš brat upuštao u sadomazohističke aktivnosti?
Ne. Zaboga, ne.
Ne znam.
To su privatne stvari. Ne mogu to znati.
Iako smo Adrián i ja bili
vrlo bliski,
ne znam je li radio čudne stvari.
Znam da je bio usamljen i jako sretan što se vraćam.
Razgovarali smo prije tri dana.
Često ste se viđali?
Naravno.
U proteklih 18 mjeseci samo vas je triput posjetio u zatvoru.
Biste li i dalje rekli da ste imali blizak odnos s bratom?
Veoma blizak.
Adrián je… Bio je moj jedini brat.
Jedini? Rekli ste da je Cristóbal…
Odrasla sam s Adriánom, detektivko.
Nikad nisam ni zamišljala da ću ga ovako izgubiti.
Ángela, već su odvezli Cristóbalovo tijelo.
Bez brige, već sam se navikla.
Svi na TikToku govore da je naša obitelj prokleta.
Hvala što ste me primili u ovako teškom trenutku.
-Doviđenja. -Doviđenja.
Više nikad…
Slušaj me. Da više nikad nisi to rekla. Jasno?
Mama, Eva ima pravo.
-Ljudi zarađuju na pričama o nama. -Sad me oboje poslušajte!
Nećemo dopustiti da nas ljudi truju.
Odsad nas troje imamo samo jedni druge, jasno?
Auto je stigao. Idemo.
Sad želim da se opustiš i duboko dišeš.
Zatvori oči i isprazni misli.
Diši.
Nakon odbrojavanja reci mi što vidiš.
Tri,
dva,
jedan.
Bojim se da ću izgubiti kontrolu.
Opasno je.
Što je toliko opasno?
Osjetiti da uvijek mogu vidjeti Miguela.
Da su mi on, njegov miris i njegov glas blizu.
Zato ga stalno izbjegavam.
Ali on dobro zna kako se kraj njega osjećam.
I ti to znaš, ali odbijaš prihvatiti.
A onda vidim ljude koji su mrtvi i sve se otme kontroli.
Nitko nam neće upropastiti vjenčanje.
Tri, dva, jedan.
Otvori oči, Camila.
Vrati se.
Taj strah da ćeš izgubiti kontrolu,
osjećaš li ga kraj Davida?
Je li to pitanje
ili mišljenje?
Ángela.
Ne, David je…
On je moj dom, moj spokoj, moj mir.
Kraj njega mi je dobro.
A Miguel…
Miguel je…
On je strast, želja…
Želja da budem s njim.
Ali on je i mržnja.
A strast koju oboje osjetimo budi sve te osjećaje u nama.
Da, rekla si mi za vašu seksualnu kemiju.
Kad smo zajedno,
kao da smo jedno,
kao da svijet oko nas ne postoji,
kao da nemamo
povijest ili prošlost.
Kad si zadnji put osjetila
taj seksualni nagon prema njemu?
Bilo je to
prije godinu i pol, u predgrađu Cargatene,
na napuštenoj farmi.
Kao da smo oboje znali da nam je zadnji put.
Inti Valderrama.
Možemo li razgovarati? Trebam vaše svjedočanstvo.
Ili vas nije briga hoćemo li naći ubojicu vašeg bivšeg ljubavnika?
Nije me briga.
Ángela.
Laura.
Hvala što si došla.
Uvijek možeš računati na mene. Uvijek.
Estebi.
Nije najbolja prigoda, ali ja sam Santiago del Rio.
Svašta sam čula o tebi. Sutra ću navratiti do ureda.
Ne, nema potrebe. Ne brini se.
Uzmi si vremena koliko god trebaš.
Vannessa.
Hvala što si bila uz mene.
Stvarno mi je žao.
Bile smo bliske s njim.
I nije vam rekao ništa zanimljivo?
Možda s kim se viđa?
Ne, bio je samac. Nikomu se nije htio obvezati.
-Meni je nešto rekao. -Stvarno?
Da je sreo bivšeg.
Kojeg? Je li spomenuo ime?
Ne, nije, ali…
Rekao je da je zbog njega puno patio.
Nisi upoznala našeg novog susjeda Emanuela.
Ispričavam se.
Ángela, zdravo.
Emanuel Bruna. Živim u kući L. Tvoj brat bio je velik čovjek.
Upoznali smo se u teretani. Moja iskrena sućut.
Hvala.
Vidim da imamo puno novih susjeda
i da se Adrián sa svima sprijateljio, što me uopće ne iznenađuje.
Hvala što ste došli.
Slušaj. Možemo organizirati druženje da se svi bolje upoznamo.
I računaj na nas, Ángela.
-Ovdje smo. -Da.
-Hvala. -Ángela.
-Hvala. -Estebi.
Ispričavam se.
-Halo? -Ángela, Inti je. Možemo li se naći?
Davide?
Davide.
Davide?
Dragi?
-Nemoj vrištati. -Što radiš ovdje?
-Nemoj vrištati. -Ne diraj me.
Što je bilo?
-Što radiš ovdje? Ne diraj me. -Trebao sam te vidjeti.
-Ne diraj me! -Zašto si takva?
-Gubi se. -Zašto?
Cami?
Hvala što si došla.
Nisam došla radi tebe, nego radi sebe.
Ne želim da u meni gori besmislena mržnja.
Pogotovo nakon Adriánove smrti.
-Htio sam te doći zagrliti. -Zahvalna sam što nisi.
Neću ovdje razgovarati.
Možemo na mom brodu.
Oprosti, dragi. Kupala sam se.
Sjest ću u čamac i potražiti Intijevu jedrilicu.
Zanima me čega se sjeća iz noći kada si drogirana.
Želim da budeš dobro. Brzo ću se vratiti.
-Obećaj mi da ćeš se odmoriti. -Da. Obećavam.
Volim te i neću dopustiti da te bilo tko povrijedi, dobro?
Volim i ja tebe.
Vratit ću se.
Što si mu rekao?
Da se ne mogu kontrolirati kad te vidim.
Da moji osjećaji nisu hir. Nisu opsesija.
Moji su osjećaji stvarni.
Volim te.
Ne! Ne! Pusti me!
-Gubi se! -Camila, što je bilo?
-Ostavi me na miru! -Što je bilo?
-Ostavi me na miru! -Maloprije je sve bilo u redu!
-Gubi se! -Zašto?
Molim te, pusti me.
Provjerimo pristaništa. Capi!
Samo te molim da razgovaramo kao prijatelji.
Kao prijatelji?
Teško.
Narugao si se najprivatnijim i najintimnijim stvarima,
stvarima koje nikomu nisam rekla.
Tako da te malo mrzim, Inti.
U životu me je puno ljudi povrijedilo.
Ali ti si pobijedio, čovječe.
Nitko me nikad nije zavarao kao ti.
Zato sam ovdje.
Zato smo se sastali.
Da bismo porazgovarali.
Da bih ti rekao kako se osjećam i ispričao se.
-Dugovali smo si ovaj razgovor. -Ne. Ja tebi ništa ne dugujem.
Baš ništa.
I koliko vidim, dovoljno si opelješio moju obitelj.
U potpunosti si u pravu.
I volio bih da nije tako.
Za to se ispričavam.
Ali neću poreći da sam se u međuvremenu
zaljubio u tebe.
Stvarno.
Što se novca tiče…
Sve što kažeš istina je, ali ja…
-Zaljubljen sam u tebe, Ángela. -Stvarno?
Joj, Inti. Onda…
Ako me toliko voliš, reci mi nešto.
Jesi li se viđao s Adriánom prije nego što je ubijen?
-Tko ti je to rekao? -Odgovori mi.
Da ili ne?
Jeste li razgovarali?
Je li ti što rekao prije smrti?
Ajme meni.
Što?
Ti si ga ubio.
Ubio si mog brata, Inti.
A onda…
Onda si ubio i Cristóbala.
Zašto? Jer ti nije uzvratio ljubav?
Zato si ga ubio?
Zaboga, kako da te shvatim ozbiljno?
Ti si jebena kurva!
Reci mi, koliko naplaćuješ jebanje?
Ti za mene nisi klijentica i nikad nećeš biti, Ángela.
-Varaš se. -Osim što si kurva, još si i lažljivac.
Žalim.
Cijeli ću život žaliti što sam bila s tobom.
Zašto se skrivaš?
Imam nekoliko pitanja o Camili.
Što si učinio Camili?
Ne znam što ti to znači.
Vidjeli smo se na pet minuta na njezinoj svadbi.
Poslije je nisam vidio.
Ništa drugo nisi ni čuo ni vidio?
Što? Kada? Hej!
Miči se s mog broda.
-Pusti me, frajeru. -Zorro.
Ne želim probleme.
-Ne želimo ni mi. -Onda se maknite.
Zanima me tko je napao moju ženu.
Nemam pojma tko je napao tvoju ženu.
Na svom sam brodu i u miru pijem šampanjac. Ne znam.
-Imaš li dokaz za svoje optužbe? -Nemam.
Ali problemi su počeli kad se pojavila ova jedrilica.
Ova jedrilica privatno je vlasništvo. Koliko znam, nisam vas pozvao na nju.
-Stoga, doviđenja. Maknite se. -Daj, stari.
-Je li on gluh? -Zorro.
Vjerovat ćemo mu.
Idemo.
Kurvini sinovi.
Bivši koji nije bivši. Sad znamo zašto nije htio razgovarati.
I slučajno je stigao u Rivieru Esmeraldu baš tada.
Treba te neki čovjek. Kaže da je Cristóbalov otac.
-Bok, kako si? -Dobro.
-A ti? Jesi li otkazala spoj? -Ma nisam.
Znaš što? Mislim da će mi dobro doći da izađem i razmišljam o nečem drugom.
Da, vjerojatno.
-Uostalom, Adrián ti je savjetovao Tinder. -Ovo je za njega.
Imaš pravo.
Ništa, zabavi se. Nadam se da će biti dobro.
Ne znam kako će proći, ali vidjet ćemo.
Dobro. Samo se čuvaj.
Pošalji mi lokaciju i javi kad se vratiš.
-Bez brige. Nazvat ću te. -Može.
-Čekat ću tvoj poziv. -Dobro, pusa.
MATTEO: BROJIM SATE
VIDIMO SE DANAS, ZAR NE?
O, bok!
Kamo ćeš?
Idem na večeru…
Na večeru s kolegama iz ureda.
Sredila si se za one stare prdonje?
Ne. Već sam bila u ovoj haljini.
Dobro.
-Zabavi se, mama. Lijepa si. -Sviđa ti se?
Hvala.
Obećavam da neću dugo, dobro?
-Neću jako dugo. -Dobro.
Neću baš jako dugo.
-Volim te. -Bok.
Cristóbal je zaslužio istinu.
Ali zašto? Nakon toliko godina.
Moj sin nije bio homoseksualac dok nije upoznao vašeg brata u Cartageni.
Vratio se u Medellín shrvan.
Tatianu je upoznao u crkvi. Nedugo nakon toga zaprosio ju je.
Nije htio imati veze s tim životom i s Adriánom.
Taj život, kako ga vi zovete,
bio je brak.
Voljeli su se.
On i Tatiana trebali su se vjenčati. Sve je bilo spremno.
Sve dok ga Adrián nije nazvao.
I vidite što se dogodilo.
Želite tražiti krivca?
Može.
Da se niste umiješali u brak mojih roditelja
prije tridesetak godina, sada ne bismo ni razgovarali.
Da vaša mama nije završila sa mnom, završila bi s nekim drugim.
Jednostavno je bila takva.
Shvaćate li da i ja tugujem?
Neću dopustiti da vrijeđate moju obitelj.
Jasno?
Carolina nije voljela vašeg oca.
Zatrudnjela je da bi pobjegla od njega.
Šest mjeseci poslije dosadio sam joj.
Grizla ju je savjest i vratila vam se.
Van.
Naravno. Rado.
Samo želim zakopati sina u Medellínu.
-Dobro jutro. -Dobro jutro.
Ako nešto otkrijete, javite mi.
Imate moj broj.
-Jeste li što otkrili? -Radimo na tome.
Uđite.
Zanima nas poznajete li ovog čovjeka.
Zove se Inti Valderrama.
Kratko je radio u Tisuću užitaka, Adriánovu restoranu.
Zašto? Je li pod istragom?
Imamo dokaz da je došao ovamo netom prije Cristóbalove smrti.
Sumnjiv vam je?
U prva 24 sata svi su sumnjivi.
Stvarno mislite da je Inti Valderrama ubio mog brata?
Ne biste li trebali istraživati onu plesačicu iz Meksika?
Ona je vlasnica profila na Tinderu s kojim su žrtve bile u kontaktu.
Još je malo prerano da donosimo zaključke.
Puno vam hvala.
Dušo moja.
Rado bih ostala, ali znaš da ne mogu.
Nema veze, mama.
Puno ti hvala što si došla.
Stvarno si me razveselila.
Joj, dušo.
Davide.
Računam na to da ćeš čuvati moju curicu.
Bez brige, punice.
Dođite kad god želite. Ovo je i vaš dom.
Baš si drag. Hvala ti.
Idem stati u red.
Hvala.
Dušo, budi dobra prema Davidu.
Ima sve što trebaš.
Poznaje te, poštuje te, cijeni te, voli te.
I nemoj se petljati s vragom.
Znaš na što mislim, zar ne?
Da.
Volim te, ljubavi.
I ja tebe.
LAURA: STIGLA SAM
Laura?
Matteo s dva T.
Napokon.
Čovječe.
Napokon. Mislio sam da ovaj dan neće doći.
Zašto? Tako brzo si izgubio nadu?
Ne.
Upravo suprotno.
Što je više vrijeme prolazilo, više sam te htio upoznati.
Izvoli, naš stol je spreman.
-Hvala. -Ovdje je.
-Izvoli. -Hvala.
Želim ti nešto reći.
Jako sam sretan.
Maštao sam o ovom susretu.
Hvala ti.
Pa, da budem iskrena,
i ja sam.
-Da? -Da.
PRAVA CAMILA ROMÁN
ČESTITKE!
SVE NAJBOLJE!
ŽIVJELI MLADENCI!
Došla si s jednim ciljem.
Da bi uništila obitelj.
I eto! S lakoćom ti je uspjelo.
-Bravo! -Nemaš jebenog pojma zašto sam došla.
Sad ne moraš lagati dok se jebeš s mojim mužem.
Od srca te molim, nemoj me ostaviti u iščekivanju.
Zanima me što slijedi. Ucjenjivat ćeš nas?
Tražiti novac?
Obje smo žene.
Ne želim te povrijediti.
GHB, kokain i skopolamin.
Sigurno je skopolamin?
Napravili su analizu. Sigurni su.
Ne znamo kojim redoslijedom, ali Cristóbal je sve to uzeo prije smrti.
Skopolamin ga povezuje s napadom na Camilu Román.
A oksikodon, kao kod Adriána?
Nije pronađen ni u tijelu ni na mjestu zločina.
A što je s DNK-om koji su trebali uzeti?
Ne znam, šefice. Ali Benito kaže da su sva tri tijela ista.
Očišćena su i imaju masnice na zapešćima.
Tri ubojstva.
Sve žrtve imaju masnice na zapešćima, ali samo je Adrián imao masku.
-Neobično, zar ne? -Možda je to nekakav ritual.
Ubojica ih prvo očisti, a onda ubije.
Možda.
Tri ubojstva u zadnjih 48 sati.
Tri muškarca.
Svi su umrli od infarkta nakon što su se seksali u vodi,
a povezuje ih samo profil na Tinderu.
Pod Cristóbalovim noktima bilo je tragova organskog materijala.
Podudaraju se s otiscima kraj bazena.
Pokušao se obraniti.
-Znamo li čiji su? -Da, i ta osoba ima dosje.
-Zbog čega? -Zbog svodništva.
Ajme. Nevjerojatno.
Pa naravno.
Rekoh: „Što ako joj se ne svidim?
Kako da je oraspoložim ako poželi otići?”
Joj, Matteo! Nije da ti je ovo prvi spoj naslijepo.
Pa, bio mi prvi ili ne,
ovaj je poseban.
Tek sam te upoznala…
Odnosno, tek smo se upoznali,
a imam osjećaj da se dugo znamo.
Možda zato što razgovaramo svaki dan,
bar sat vremena, i to zadnja…
četiri mjeseca?
I imam novost u životu.
Što je bilo?
Upravo sam dobio titulu magistra održive arhitekture.
-Zakon! -Zakon!
Živio.
Još jednu bocu, molim!
Još bocu vina!
Što je bilo, Hortensia?
Gospođa te čeka.
Hajde.
Čestitke mladenki.
Ángela, moja sućut za Adriána i Cristóbala.
Stvarno.
Stvarno?
Nemoj reći.
Ako si onakva kakva kažeš da jesi,
pogledaj me u oči i priznaj što si učinila.
Ti si ga ubila, zar ne?
Tko ti je ovaj put platio da nam uništiš živote?
Nitko.
Ja sam svoje dugove podmirila.
Ne želim imati veze ni s tobom, ni s Miguelom, ni s ostalima.
Ti si svoje dugove podmirila?
Naravno.
Sad imaš sve.
Spavala si s mojim mužem, uništila obitelj,
zadržala novac mog oca i čak si njime kupila klub.
Ali nešto ću ti reći.
Ja sam platila najveću cijenu.
Zamisli kako je biti zatvoru,
daleko od djece.
A sjećaš li se zašto si završila u zatvoru?
To se nije dogodilo slučajno.
Ako stvarno želiš naći ubojicu svog brata,
nađimo ga.
Zašto si još u Cartageni? Nisi mogla otići?
Bar dok ljudi ne zaborave na skandal. Zašto?
Nije me briga što ljudi misle.
Istina, kad osoba nema ugled, onda ga se ni ne boji izgubiti.
Ali nešto ću ti reći, Camila.
Ako je ovo još jedna ucjena kakve žene poput tebe organiziraju…
Žene poput mene?
Slušaj, Ángela.
Možeš se žaliti na sve što se dogodilo,
ali neću zaboraviti da si me već pokušala ubiti.
Čuvaj se. Iznenadit ću te.
Je li sve u redu?
Trebaš li nešto?
U redu je, dragi. Hvala.
Mislim da sam ovdje završila.
Laku noć.
Mogla si bar jednom reći istinu.
Zar ne?
Nikad ti nisam lagala.
Nikad, je li?
Jer spavanje s mojim mužem nije laganje?
-Smijem li pristati ili trebam platiti? -Ne primam kriminalce. Odlazi.
Ti si se nasilu ukrcao na moj brod.
Samo se ti smij. Prijavit ću te.
Dragi.
-Što sad želite? -Dobra večer.
Propao nam je medeni mjesec. Sad ćete nam zatvoriti hotel?
Znam da ste ljuti jer ne smijete putovati,
ali zasad trebamo vašu suradnju.
G. Valderrama, znam da izbjegavate policiju,
ali imamo nalog za pretragu vaše jedrilice.
Tražite.
Provjeri svaku ladicu.
I ovdje.
Mama, jesi li to ti?
Ljubavi moja! Moja divna princezo!
Kako si, dušo?
Tata!
Dugo te nisam vidio. Velika si!
-Nedostajao si mi, tata. -I ti meni, dušo.
Ljubavi!
Pusti je!
Lucase?
Što radiš ovdje?
Lucase.
Što je?
On nam je tata.
Našli smo ga.
Je li ovo vaše?
-Što je to? -Skopolamin.
-Ne. Ne znam odakle vam. -I druge ilegalne supstance.
G. Valderrama, uhićeni ste
zbog ubojstva Adriána Ferrera i Cristóbala Balboe.
Što? Nikoga nisam ubio.
Vodite ga.
Camila, ovo je zamka. Znaš tko stoji iza svega.
Dođite.
Prijevod titlova: Domagoj Južnić